หลังจากช่วยตัวเอง มีอาการเป็นแผลคล้ายผื่นสีแดง มีเลือดซึมเล็กน้อย ไม่รู้สึกเจ็บ มีขุยขาวๆตรงบริเวณแผล แบบนี้อันตรายไหมครับ แล้วต้องรักษายังไง
สวัสดีค่ะ อาการมีแผลคล้ายผื่นสีแดง มีเลือดซึมเล็กน้อย ไม่รู้สึกเจ็บ มีขุยขาวๆตรงบริเวณแผลที่อวัยวะเพศชาย อาจเกิดจาก การถลอกจากการทำกิจกรรมทางเพศ หรือเป็นการติดเชื้อต่างๆเช่น เริมอวัยวะเพศมักมีตุ่มน้ำใสบนผื่นแดงด้วย การมีหูดหงอนไก่ หูดข้าวสุก หรือแผลหนองใน แผลริมอ่อน แผลซิฟิลิซ แต่เหล่านี้เป็นโรคติดตอทางเพศสัมพันธ์ คือต้องไปสัมผัสกับผู้อื่นด้วยจึงอาจจะเป็นแผลถลอกจากการช่วยตัวเอง แต่ยังไม่แน่ชัดว่ามีการติดเชื้อแบคทีเรียแทรกซ้อนไปด้วยแล้วหรือไม่ การดูแลตัวเองเบื้องต้น ควรงดการทำกิจกรรมทางเพศหรือการช่วยตัวเองไปก่อนจนกว่าแผลจะสมานกันดี ใช้น้ำเปล่าสะอาดล้างทำความสะอาดอวัยวะเพศ ไม่ใช้สบู่ไปถูตรงๆ ใส่เสื้อผ้าที่ระบายอากาศดี ไม่ให้เกิดความอับชื้น แผลขนาดเล็กหรือรอยถลอกส่วนใหญ่มักจะค่อยๆสมานกันเองได้ และหลังจากนี้ หากแผลใหญ่ขึ้นเรื่อยๆ เห็นเป็นแผลเปิด เห็นหนังสีแดง มีเลือดหรือหนองไหล เจ็บปวดบวมมาก มีไข้ ควรไปพบแพทย์เพื่อตรวจเพิ่มเติม